אודות ״שירותי מיקום״ ופרטיות

״שירותי מיקום״ מאפשרים ליישומים ולאתרים לאסוף ולהשתמש במידע המבוסס על מיקומו הנוכחי של המחשב שלך. מיקומך המשוער ייקבע באמצעות מידע שמקורו ברשתות אלחוטיות מקומיות, והוא ייאסף על-ידי ״שירותי מיקום״ באופן שאינו מאפשר זיהוי אישי שלך.

במהלך השימוש ב-Spotlight או ב״הצעות Safari״ בתוך Safari, מיקומו של ה-Mac שלך בזמן שליחת שאילתת חיפוש ב-Spotlight או ב-Safari יישלח אל Apple כדי להפוך את ״הצעות Spotlight״ ואת ״הצעות Safari״ לרלוונטיות יותר וכדי לשפר מוצרים ושירותים אחרים של Apple. כיבוי של ״שירותי מיקום״ עבור ״הצעות Spotlight״ ו״הצעות Safari״ יוביל לכך שמיקומך המדויק לא יישלח אל Apple. כדי לאפשר הצעות חיפוש רלוונטיות, Apple עשויה להשתמש בכתובת ה-IP של חיבור האינטרנט שלך כדי לקבוע את מיקומך המשוער על-ידי התאמתו לאזור גיאוגרפי.

יישומים שהתרת להם להשתמש ב״שירותי מיקום״ יופיעו בחלונית ״פרטיות״ שבהעדפות ״אבטחה ופרטיות״. תיבות הסימון מראות אם ״שירותי מיקום״ פעיל או כבוי עבור כל יישום ויישום. אם אינך רוצה לאפשר את ״שירותי מיקום״ עבור יישום אחד או יותר, אפשר לכבות אותו על-ידי ביטול הבחירה בתיבת הסימון שליד אותו יישום. אם תכבה/י את ״שירותי מיקום״ עבור יישום מסוים, תתבקש/י להפעיל אותו שוב בפעם הבאה שהיישום ינסה להשתמש בנתוני המיקום שלך.

ניתן גם לבטל לחלוטין את ״שירותי מיקום״ על-ידי ביטול הבחירה באפשרות ״הפעל שירותי מיקום״ בחלונית ״פרטיות״ שבהעדפות ״אבטחה ופרטיות״. גם אם תכבה/י את ״שירותי מיקום״, יישומים ואתרים של צד שלישי יוכלו אולי להיעזר בדרכים אחרות כדי לקבוע את מיקומך. עם זאת, למען בטיחותך, פרטי המיקום של ה-Mac שלך יכולים לשמש לצורך שיחות חירום ושירותי הצלה בין אם הפעלת או כיבית את ״שירותי מיקום״.

אם תאפשר/י ליישומים או אתרים של צד שלישי להשתמש במיקומך הנוכחי, התנאים ומדיניות הפרטיות של הצד השלישי יחולו עליך, ולא מדיניות הפרטיות של Apple. יש לעיין בתנאים ובמדיניות הפרטיות כדי להבין כיצד גורמים אלו משתמשים בפרטי המיקום שלך.

שימושך במאפיינים אלו מהווה את אישורך והסכמתך לכך ש-Apple, חברות הבת והסוכנים שלה ישדרו, יאספו, ישמרו, יעבדו וישתמשו במידע זה כמפורט לעיל.

בכל שלב, מידע שנאסף על-ידי Apple יטופל בכפוף למדיניות הפרטיות של Apple, המופיעה בכתובת www.apple.com/privacy.